Banyet protestant

**Ba̱nyet Protestantizim** Ba̱nyet ba a̱ rak tssup tada Roman Katolika u̱ ba̱ryat Yesu kristi a̱ mi a̱ yet Protestantizim nu  [a] ba zza̱k du̱ wrak ka̱ryong du̱ Yesu kristi nkpa a̱ nu tssu du̱shishik a̱nyeyyu ba̱du̱yin, di a̱liheri Ka̱za a̱ mi a̱ ni tyi zu̱ ssha sswo ka̱u du̱ tyak, bu a̱yin nu a̱ wrak ka̱ryong ni a̱ yet a̱pfwong ka̱za, rot kpa Ka̱za na a̱ mi a̱ yet du̱wan ti bu̱ kyang a zu̱ nu tssup ni.[1][2] Nkyang pfwon a ni a̱ tyei sarei kyang a Prostestanizim u na̱ yet ni.

Ba̱nyet rak tada Roman Katolik ji  (Protestants) a̱ tssup trwang ka̱shei protestant, a̱gaga a̱ni a̱ drok nyyai an cei am ba 16th sencori bu̱ a̱huhwa jji ka̱ywap ka ba ryyi a̱nye cot Katolik ba̱ yya ni, ka̱kyai, bu̱ yya nkyang a wwui nsshi u̱ tssup Ka̱za ka ni.[3][b] Martin Luta a̱ mi a̱ yin byyi du̱tyin Refomashon ti ka̱ram du̱ngwak Roman Empaya ka[c] u du̱ryya cci kop jring bu̱ cci tsson bu̱ swak bu̱ a̱tu̱yring 1517, na yin zzu kpa nwwang nswak a̱ku̱mbvu̱yring bu̱ a̱pfwon (95) yya ji ba̱n yya a̱ka̱tuk yya ni  a̱nyi zzap bu̱ yya ka̱shei a̱nye̱yyu ni an cot Katolik, madei a̱ntyok yya a̱ka̱tuk yya a̱ ga ssha pfwui ba̱cincong ka̱bvwa Ka̱za rot a̱ tan krum.[4] Luta a̱ yin jem yya ji na̱n wui shim bu̱ kyang a Roman Katolik Cot ba yya ni, du̱ a̱n yan a̱ mi a̱ ba ryyi cet yet a̱dat a̱nyeyyu bu̱ Ka̱za ka, ma̱dei ba̱ryat hywa du̱ ba drok a̱ tyyi Ka̱za ka tsswu a̱shishik yya a̱yin ku a̱ wrak krum ni. Luther a̱ yin shim bu̱ ta̱kai yya a̱ ya ba ko̱ ba̱cincong du̱ a̱yin a̱ maai a̱ san ko̱ ryap sswo a̱ka̱tuk yya nu ji ba, madei ku a̱yin a̱ wrak ka̱ryong du̱ Kaza a̱ni ssha sswo ka̱u du̱ tyak ba se a̱yin a̱ tan krum a̱u zang ba.[5]

Banyet ba a̱ssup tada Lutheran ji ni a̱yin nwwa nwang a nyyai Germany[d] a̱ syak su nat Denmark–Norway, Sweden, Finland, Livonia, bu Iseland.[6] Banyet ba a̱ssup tada kelvin churches ji ni a̱ nwang a Germany,[e] Hungary, the Netherlands, Scotland, Switzerland, France, Poland bu Lithuania, ba̱ kwak ka̱son ba a̱yet nawon prostestant da̱ ni du̱ John Calvin, Huldrych Zwingli bu John Knox.[7] Church yyi Ingland a̱ wruk nyyai katolik rot du̱ siyasa ka̱ram du̱tyok a̱gwam  Henry VIII katsutsrang Banyet Anglikan ka yemi, yaa ji ni ba̱ bu England bu Wales ka̱yat ka̱ccet ka̱shei tada tssup kaza, nyai an bvak a̱ kwak ka̱son ka̱shei Thomas Cranmer, nu a̱yin jem tada Anglikan ji bu  du̱yrek Mba ti (identity).[f]

Banyet Protestant a̱ sshi a̱kut a̱ccu a̱yring ba, ba ka bvwon a̱yet sat sat madei ya ji ban bvwon ni (on the basis of theology and ecclesiology).[8] Protestants a̱ shim du̱ ka̱sak ka tssup a kun hywa du̱ church ji yet tswa ami ba kyang a zi ccang du̱ ssu ni ba (concept of an invisible church), a̱huhwa ba a̱bvwon di a̱nyyi katolik, bu Orthodox Church a̱za̱kpai a̱tantson ka̱sa ka, bu Oriental Orthodox Churches, bu Assyrian Church a̱za̱kpai a̱ta̱ntson, bu the Ancient Church a̱nyyi a̱za̱kpai a̱ta̱ntson, ba ya sswo du̱ ba a̱yet ka̱tsu̱tsrang a̱zu̱zrak cot ji Yesu Kristi na tup du̱ bvak nu ni (madei banyet Protestant, mbrang bu historic Lutheranism, a̱ man ya ccaang a̱mi myaang).[9][10][11] A̱kpok Protestants[g] a̱yin wruk nyyai an bvak Protestant a̱yaan; ko Advantit, Anabaptit, Anglikans/Episcopalians, Baptit, Kalvinit/Reformed,[h] Lutheran, Methodits, Moravians, Pentekostals, Plymouth Brethren, Presbyterians, Quakers bu Waldensians.[14] Banyet ba yet protestant au Katolik ni ba a̱shyi mban (Nondenominational), Karismatic bu cot ji ya duccu ba ni (independent churches) a̱nshyi ka̱pfun, ba rai a̱hwa a tyyi du̱tyin a na bvwa bagu̱ngang u̱ ka̱sa ka, a̱ swat swat yya tada Protestantizm.[15] Madei duk banyet tsuup tada ji bvwon bu Katolik ni a̱yet banyet tsuup Protestantizm"[i] ami banyet trwang ba di Peter L. Berger na ban cceang.[16]

Evangelikals, Pentekostals, Independent cotcis bu unaffiliated Christians a̱yet Protestants a̱ssu ka̱sa̱ ka, ka yet bu Katolik ba wwon ba yet protestant.[17][18][19][20] A̱ntyok a̱yaan ba yei Hans Hillerbrand a̱hywa a du̱ryya 2004 du̱ ka̱tswa Protestant a̱yet ka̱tswa banyet milion cci a̱nunai bu nswak ntat bu a̱tat cci nyaai bu swak npfwon bu a̱tu̱yring (833,457,000),[21] A̱yanyet myang ba yei Gordon-Conwell nyyai a Theological Seminary—628,862,000 Protestants i ka̱tsu̱tsrang u̱ ryya 2025[22]

Ka̱srong:Jju Wikipedia Outreach